Stranica 2

                                              Z A P I S N I K

s  6. sjednice  Školskog odbora Ekonomsko-birotehničke škole, Slavonski Brod, održane 30. ožujka 2026. godine  u prostorijama Škole  s početkom u 11,00 sati.
Nazočni članovi Školskog odbora:
1. Maja Antolović
2. Anita Maratović Tolić
3. Ivana Botica 

4. Tomislav Delić
Nenazočni članovi: Lidija Blažević (opravdano), Mirna Vovk (opravdano) i Ivan Tucić
Ostali nazočni: Mato Čaklovac, ravnatelj, Dragica Filajdić, tajnica i Gordana Petračić Ferić, voditeljica računovodstva. 

Sjednici je nazočan potreban broj članova za pravovaljano odlučivanje. Zamjenica predsjednice Maja Antolović je pozdravila  nazočne i predložila sljedeći DNEVNI RED na usvajanje: 
1. Usvajanje zapisnika s 5. sjednice Školskog odbora Ekonomsko-birotehničke škole

2. Davanje prethodne suglasnosti na prijedlog ravnatelja o odabiru kandidata za zasnivanje radnog odnosa temeljem natječaja
3. Donošenje Odluke o usvajanju Godišnjeg financijskog izvješća za 2025. godinu

4. Različito 
Dnevni red sjednice je jednoglasno prihvaćen. 
Ad) 1. 

Na zapisnik s 5. sjednice Školskog odbora, koji je uz poziv dostavljen svim članovima Školskog odbora,  nije bilo primjedbi pa je isti jednoglasno usvojen.

Ad) 2.
Natječaj za radna mjesta objavljen je sukladno Zakonu o odgoju i obrazovanju u osnovnoj i srednjoj školi na oglasnoj ploči  i mrežnim stranicama  Zavoda za zapošljavanje te na oglasnoj ploči i mrežnim stranicama Škole 3. ožujka 2026. godine. Povjerenstva za provedbu javnog natječaja su sukladno članku 9. Pravilnika o načinu i postupku zapošljavanja Ekonomsko-birotehničke škole utvrdila koje su prijave na natječaj pravodobne i potpune, i utvrdila  listu kandidata prijavljenih na natječaj koji ispunjavaju formalne uvjete natječaja. Povjerenstva su provela postupak vrednovanja i  utvrdila liste kandidata prema ukupnom broju ostvarenih bodova na razgovoru s kandidatima te su iste uz zapisnik dostavila ravnatelju.

Ravnatelj  je sukladno natječaju zatražio prethodnu suglasnost Školskog odbora za zasnivanje radnog odnosa za kandidate koji su ostvarili najveći broj bodova kako slijedi:

1. Nastavnik ekonomske grupe predmeta - 1 izvršitelj/ica, puno radno vrijeme, na određeno vrijeme do 31.8.2026. godine – Anamarija Vukelić, diplomirana ekonomistica s pedagoškim kompetencijama

2. Nastavnik psihologije - 1 izvršitelj/ica, 6 sati nastave tjedno, na određeno vrijeme do 31.8.2026. godine - Magdalena Brnić, sveučilišna magistra  psihologije 
3. Stručni suradnik psiholog - 1 izvršitelj/ica, 4 sata dnevno radno vrijeme, na određeno vrijeme do povratka Ane Samardžić s bolovanja, a najkasnije do 31. 8. 2026. godine - Magdalena Brnić, sveučilišna magistra  psihologije 
Na prijedlog ravnatelja nije bilo primjedbi pa je Školski odbor jednoglasno donio sljedeću ODLUKU:

-
Daje se suglasnost za sklapanje ugovora s  predloženim kandidatima

Ad) 3. 

Sukladno Zakona o proračunu (»Narodne novine« broj 144/21.) te Pravilniku o polugodišnjem i godišnjem izvještaju o izvršenju proračuna i financijskog plana (»Narodne novine« broj 85/23.) Godišnji izvještaj o izvršenju Financijskog plana dostavlja se Školskom odboru do 31. ožujka tekuće godine za prethodnu godinu.
Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Svaka tabela sadrži dva indeksa, jedan pokazuje ostvarene prihode-rashode za razdoblje 1.-12.2025. u odnosu na ostvarene za isti period u 2024. godini, a drugi izvršenje za obračunsko razdoblje 1.1.-31.12.2025. u odnosu na planirano za navedeno razdoblje.

Godišnji izvještaj o izvršenje Financijskog plana za razdoblje od 1. siječnja do 31. prosinca 2025. godine obrazložila je voditeljica računovodstva Gordana Petračić Ferić po izvorima financiranja.
Na Godišnji izvještaj o izvršenju Financijskog plana za  razdoblje od 1. siječnja do 31. prosinca 2025. godinu članovi Školskog odbora nisu imali  primjedbu pa je Školski odbor jednoglasno donio sljedeću ODLUKU:

-  Usvaja se Godišnji izvještaj o izvršenju Financijskog plana za razdoblje od 1. siječnja do 31. prosinca 2025. godine.

-  Godišnji izvještaj o izvršenju Financijskog plana za razdoblje od 1. siječnja do 31. prosinca 2025. godine   je sastavni dio ove Odluke  i nalazi se računovodstvu. 

Sjednica je završila u 11,45  sati.

Zapisnik sastavila:                               Predsjednica Školskog odbora:                                      

Dragica Filajdić, dipl. iur.                           Mirna Vovk, dipl. oec.
